తెలంగాణలో మహిళా తహసీల్దార్ దారుణహత్య WATCH LIVE TV
ధోనీ మెరుపు స్టంపింగ్..!
భారత్ వికెట్ కీపర్ మహేంద్రసింగ్ ధోనీ మరోసారి వికెట్ల వెనుక తన చురుకుతనం చూపాడు.
TNN | Updated:
Sep 6, 2017, 08:40PM IST
భారత్ వికెట్ కీపర్ మహేంద్రసింగ్ ధోనీ మరోసారి వికెట్ల వెనుక తన చురుకుతనం చూపాడు. కొలంబో వేదికగా శ్రీలంకతో జరుగుతున్న ఏకైక టీ20 మ్యాచ్&zwnj;లో మెరుపు వేగంతో మాథ్యూస్&zwnj;ని ధోనీ స్టంపౌట్ చేశాడు. ఇన్నింగ్స్ ఏడో ఓవర్ వేసిన చాహల్ బౌలింగ్&zwnj;లో మాథ్యూస్ (7) హిట్టింగ్&zwnj;కి ప్రయత్నిస్తూ వికెట్ సమర్పించుకున్నాడు.
చాహల్ విసిరిన బంతిని క్రీజు వెలుపలకి వచ్చి షాట్ కోసం మాథ్యూస్ ప్రయత్నించాడు. అయితే.. బంతి అనూహ్యంగా టర్న్ తీసుకుని ధోనీ చేతుల్లోకి వెళ్లింది. వెంటనే అతను వికెట్లను గీరాటేయంతో మాథ్యూస్ నిరాశగా వెనుదిరగక తప్పలేదు. రిప్లైలో మాథ్యూస్ క్రీజులోకి వచ్చినట్లు కనిపించినా.. బెయిల్స్&zwnj;ని పడగొట్టిన సమయంలో అతని షూ గాల్లోనే ఉండటంతో థర్డ్ అంపైర్ ఔట్&zwnj;గా ప్రకటించాడు.